Curiosity (marsyurar). Curiosity (; inglizchadan tarjimasi: "Qiziquvchanlik") NASA loyihasi boʻlib, Mars sayyorasini oʻrganuvchi robotdir. Marsyurar yadroviy oziqlanuvchi koʻchma ilmiy laboratoriya boʻlib, oʻnlab uskunalar bilan qurollangan. U NASA'ning Mars Science Laboratory (MSL; Mars Ilmiy Laboratoriyasi) vazifalaridan biridir. MSL vazifalariga quyidagi ilmiy ishlar kiradi: Mars iqlimi va geologiyasini oʻrganish, Marsda hayot boʻlgan-boʻlmaganligini tekshirish va Marsdagi suv ahamiyatini tadqiq etish. "Curiosity" Mars sathida eng koʻp ilmiy uskuna tashiydigan robotdir. "Curiosity" 2011-yil 26-noyabrida Yerdan uchib, 2012-yil 6-avgustida (NASA shtabi vaqti bilan 5-avgustda) Marsning Gale krateriga muvaffaqiyatli qoʻndi. Tez orada u fotosuratlar olib, Yerga uzatdi.